《梁公实黎惟敬过心远亭探梅得风字》
明代·陈绍文

西墅寻梅路几重，朅来诗兴满幽丛。水边斜挂窥尊月，帘外轻幽断角风。

雪羽仙人游玉苑，冰肌神女步珠宫。分明一片春消息，祇在孤烟峭石中。

作者简介：陈绍文，字公载，自号中阁山人。南海人。锡子。明世宗嘉靖十六年（一五三七）举人，官通判。与梁公实、欧桢伯、黎瑶石、吴而待结诗社，又同游黄才伯之门。著有《中阁集》。清梁善长《广东诗粹》卷四、清温汝能《粤东诗海》卷二四有传。